มือปืน/โลก/พระ/จัน

มือปืน โลก/พระ/จัน เป็นภาพยนตร์แอคชั่น ดรามา ตลก ที่ออกฉายในปี พ.ศ. 2544 เขียนบทและกำกับโดย ยุทธเลิศ สิปปภาค เป็นผลงานชิ้นแรกของบริษัท อาวอง ในเครืออาร์เอส นำแสดงโดย เทพ โพธิ์งาม, สมชาย เข็มกลัด, หม่ำ จ๊กมก, ถั่วแระ เชิญยิ้ม และเท่ง เถิดเทิง ภาพยนตร์ทำรายได้ 123 ล้านบาท100 อันดับหนังไทย ที่ทำรายได้สูงที่สุด

เรื่องย่อ

กรุงเทพมหานคร ปีพุทธศักราช 2554 เป๋ ปืนควาย (เทพ โพธิ์งาม) อดีตมือปืนรุ่นใหญ่ถูกปล่อยตัวออกจากคุก พร้อมสังขารที่ชราภาพ งานแรกที่ได้รับการติดต่อให้สังหาร เถกิง มือปราบตงฉินฉายา ตำรวจเหล็ก 

เป๋ จัดการรวบรวมทีมงานที่เคยคุ้นมือ ซึ่งปัจจุบันล้วนได้ชื่อว่าเป็น มือปืนตกรุ่น ไปแล้ว ไม่มีใครสนใจจ้าง นี่จึงเป็นงานที่ทุกคนต้องตะครุบ นอกจากเงินค่าจ้างตัวเลขสูงแล้ว ทุกคนต่างมีความหวังที่จะกลับมารุ่งโรจน์อีกครั้ง ได้แก่ หมา ลูกบักเขียบ (หม่ำ จ๊กม๊ก หรือ เพ็ชรทาย วงษ์คำเหลา) มือระเบิดลูกอิสานจอมโว เอ๋อ เอลวิส (เท่ง เถิดเทิง หรือ พงษ์ศักดิ์ พงษ์สุวรรณ) นักฆ่าหมื่นศพ สิงห์สำอาง ผี ไรเฟิล (ถั่วแระ) นักแม่นปืนจิตหลอน 

ขณะเดียวกัน คิด ไซเลนเซอร์ (สมชาย เข็มกลัด) มือปืนรุ่นใหม่ค่าตัวราคาแพง และทำงานคนเดียว ก็ได้รับการว่าจ้างให้ลงมือฆ่าตำรวจเหล็กคนนี้ด้วยเช่นกัน 

การปะทะฝีมือระหว่างมือปืนตกรุ่น กับรุ่นใหม่ไฟแรงจึงโหมปะทุ มิหนำซ้ำความจริงเปิดเผยว่ามีการว่าจ้างผิดตัว ชุลมุนฆ่าจึงเกิดขึ้น และกลายเป็นประวัติศาสตร์หน้าใหม่ของวงการอาชญากรรม 

ในตอนท้ายของหนัง มือปืนถูกฆ่าเกือบหมด โดยเป๋ถูกคิดยิงตาย หมาโดนระเบิดที่ตัวเองจุดระเบิดใส่ ผีถูกบาซูก้ายิงตาย โดยเหลือคิดที่รอดชีวิต และ เอ๋อ เอลวิส ที่ปรากฏตัวท้ายฉากเครติดในขณะที่กำลังร้องเพลงในคุก พร้อมเฉลยว่าฆาตกรตัวจริงที่ฆ่าพ่อแม่ของคิดคือใคร

นักแสดง
 ภาพยนตร์ พ.ศ. 2544ตัวละครหลักสมคิด ไทรงาม / คิด ไซเลนเซอร์สมชาย เข็มกลัด  นักฆ่ารุ่นใหม่ที่นิยมใช้ปืนติดลำกล้องเก็บเสียง มือปืนวัยรุ่นหัวกบฏ ไร้สังกัด ไร้ซุ้ม ไม่ยอมคบหาสมาคมกับมือปืนในวงการ ประสบการณ์น้อย แต่ทำงานไม่เคยพลาด ไม่มีใครรู้ที่มาที่ไป ว่าเป็นใครมาจากไหน คิดไม่ชอบเสียงดัง เขาใช้ปืนสั้น 2 กระบอกติดลำกล้องเก็บเสียง ลงมือด้วยความรวดเร็ว แม่นยำ และเงียบเชียบ ชอบลงมือในที่สาธารณะหรือชุมชน แล้วอาศัยความชุลมุนวุ่นวาย หายตัวไปอย่างรวดเร็ว เป็นมือปืนมาแรง และหาตัวจับยากคนหนึ่งในวงการ 
ในตอนจบคิดละทิ้งความเคียดแค้น เลิกตามล่าคนที่ฆ่าแม่ ยอมทิ้งปืนของเขาและออกเดินทางไกลต่อไปโดยเรือของชาวประมง เป๋ ปืนควายเทพ โพธิ์งาม  นักฆ่ามือเก๋าของวงการ เพิ่งเข้าวงการหลังจากติดคุกนานหลายปี นักฆ่าขาเก๋าของวงการ แยบยลหลักแหลม ลงมือแต่ละครั้งไม่เคยพลาด เป็นเพราะเขาวางแผนอย่างรัดกุม แต่มีครั้งหนึ่งที่เป๋พลาดอย่างใหญ่หลวง เป๋ตัดสินใจข้ามถนนโดยไม่ใช้สะพานลอย เลยโดนสิงห์มอเตอร์ไซด์เสย เป๋ต้องนอนโรงพยาบาลหลายวัน เมื่อออกมา เขากลายเป็นคนขาเป๋ เมื่อหมอต้องตัดกระดูกออกไปหลายนิ้ว ด้วยขาที่เป๋ ประกอบกับอายุที่มากขึ้น สายตาที่สั้นลง ทุกอย่างคืออุปสรรคในการทำงาน เป๋เริ่มทำงานพลาดบ่อยครั้ง จนเขา ต้องถอนตัวออกจากวงการ เป๋ออกมาประกอบอาชีพเป็นเซลแมน ขายเครื่องกรองน้ำตามหมู่บ้าน เป๋เหมือนเสือลำบากที่กำลังเมา เพราะดื่มเหล้าอย่างหนัก 
เป๋เสียชีวิตจากกระสุนปืนของคิด ไซเลนเซอร์ที่เข้าใจผิดว่าเขาคือคนฆ่าแม่ของคิด ไซเลนเซอร์หมา ลูกบักเขียบเพ็ชรทาย วงษ์คำเหลา  นักฆ่าที่ยิงปืนไม่เป็น เลยใช้แต่ระเบิดเป็นอาวุธ นักฆ่าผู้ใช้แต่ระเบิดเป็นอาวุธ (เป็นความลับ ...หมายิงปืนไม่เป็น) หมาเป็นคนโผงผาง พูดจาเสียงดัง เพราะเป็นคนหูตึง ซึ่งเป็นผลมาจากแรงระเบิดของตัวเอง หมามักจะใช้ระเบิดน้อยหน่าเป็นอาวุธ ซึ่งคนอีสานเรียกน้อยหน่าว่า ลูกบักเขียบ หมามีความใฝ่ฝันที่จะเป็นทหาร แต่เขากลับไม่ผ่านเกณฑ์ที่กำหนด หมาจึงได้แต่แต่งตัวเลียนแบบทหาร และเริ่มศึกษาเรื่องของระเบิด ตั้งแต่ระเบิดขวดยันระเบิดไข่เน่า หมาศึกษาระเบิดจนสามารถทำระเบิดน้อยหน่าขึ้นมาใช้เองได้ในที่สุด ยุคที่การวางระเบิดบ้านคนดังกำลังฮิต หมาได้เงินมากมาย แต่หมากลับใช้เงินหมดไปกับผู้หญิง การเต้นรำและยาบ้า จนในที่สุด หมาก็ติดยาบ้าจนเสียงานเสียการ ทำระเบิดด้านบ่อยครั้ง จนคนเลิกจ้างไปในที่สุด หมาเข้าสู่ยุคตกต่ำ ต้องกลายมาเป็นเสือเต้นแร๊ปโบกรถเข้าปั๊ม แลกเงินเลี้ยงชีพ แต่ได้เงินมาเท่าไร หมาก็ซื้อยาบ้าจากปั๊มที่ตัวเองทำงานอยู่จนหมดไม่เคยเหลือ 
หมาเสียชีวิตจากระเบิดของตัวเองที่ปลดชนวนจะระเบิดฝรั่งนักฆ่า แต่เอ๋อ ที่ไม่รู้เรื่องได้ยิงหลังของนักฆ่าโดยที่ไม่รู้ว่ามีระเบิดที่หมาปลดชนวนออกไว้ ทำให้ระเบิดทำงานพร้อมกับระเบิดร่างหมา และนักฆ่าฝรั่งไปพร้อมกันผี ไรเฟิลถั่วแระ เชิญยิ้ม  นักฆ่าบุปผาชนที่ยิงไรเฟิลจากระยะไกลแม่นยิ่งกว่าจับวาง แต่กลัวผีเป็นที่สุด นักฆ่าผู้รักสันโดษและกัญชาเป็นชีวิตจิตใจ ผีลงมือแต่ละครั้งไม่เคยพลาด และยากที่จะชี้ตำแหน่งเขาได้ เพราะผีสามารถยิงคนจากระยะไกลมากๆ เป็นมือปืนที่ถือได้ว่าแม่นยำที่สุดในวงการ แต่มีสิ่งหนึ่งที่ผีเก็บเป็นความลับ ไม่เคยเปิดเผยให้ใครได้รู้ ผียิงใกล้ไม่แม่น ถ้าอยู่ในระยะใกล้ ผีจะตกที่นั่งลำบากทันที ผีจึงทำตัวห่างไกลกับผู้คนไว้เสมอ ระยะหลังความแม่นยำของผีเริ่มหายไป เมื่อผีสูบกัญชามากจนมือสั่น ทำให้ผีทำงานพลาดบ่อยครั้ง จนผีต้องถอนตัวออกจากวงการ ผีพยายามถือศีลบำเพ็ญเพียร เพราะผีเชื่อว่านี่คงเป็นกรรมที่เขาก่อไว้ ผีทำได้ไม่ดีนัก เขาผิดศีลเป็นประจำ ถึงแม้จะลงทุนนุ่งขาวห่มขาว อาการสั่นกลับยังคงอยู่ ผีปล่อยเลยตามเลย เขาเปลี่ยนอาชีพเป็นคนทรงเจ้า หลอกชาวบ้านที่งมงายไปวันๆ เพื่อเลี้ยงชีพ แต่นานวันเข้าชาวบ้านก็เริ่มจับได้ ผีเปรียบเหมือนเสืออดโซที่กำลังจะอดตาย 
ผีเสียชีวิตจากการโดนบาซูก้ายิงใส่จนร่างร่วงจากบังเกอร์ และเขาก็ได้พบกับแหวน ภรรยาอีกครั้งและอยู่ด้วยกันตลอดไปโอ๋ เอ็ม 16 / เอ๋อ เอลวิสพงษ์ศักดิ์ พงษ์สุวรรณ  อดีต "โอ๋ เอ็ม 16 หมื่นศพสิงห์สำอาง" แต่เพี้ยนคิดว่าตัวเองเป็น เอลวิส เพรสลีย์  ใครๆ เลยเรียกว่า "เอ๋อ เอลวิส" ฉายาเดิมคิอ โอ๋ เอ็ม 16 "หมื่นศพสิงห์สำอาง" โอ๋รับจ้างฆ่าคนไม่เว้นว่าจะเป็นหญิงหรือชาย จนกระทั่งวันหนึ่ง โอ๋ ไปเที่ยวที่ เรดิโอ ซิตี้ เพื่อฟังเพลงเอลวิสที่โอ๋ชื่นชอบ วันนั้นร้านถูกวางระเบิด (ฝีมือของหมา) โอ๋โดนลูกหลงส่งเข้าไอซียู พอฟื้นขึ้นมาก็มีอาการเลอะเลือน แต่โอ๋ก็ยังรับงานฆ่าคนได้ แต่พักหลังโอ๋ลงมือแต่ละครั้ง เป้าหมายมักจะรอด แต่คนบริสุทธ์รอบข้างกลับล้มตายกันเป็นเบือ คนจ้างที่มีคุณธรรมหน่อย จึงไม่ค่อยนิยมใช้บริการโอ๋ ยกเว้นการฆ่าล้างโคตร พักหลังโอ๋อาการหนักถึงขนาดคิดว่า ตัวเองเป็นเอลวิส โอ๋เริ่มแต่งตัวเป็นเอลวิส และเริ่มพูดภาษาไทยไม่ชัด การรับงานแต่ละครั้งผู้จ้างต้องพูดภาษาอังกฤษกับเขา จนในที่สุด ก็ไม่มีใครจ้าง หลังจากนั้นชื่อ โอ๋ ก็ถูกเรียกเป็น เอ๋อ แทน เมื่อไม่มีคนจ้าง เอ๋อก็ไม่แคร์ เพราะเขาคือเอลวิส เอ๋อ ตระเวนร้องเพลงตามคาเฟ่ต่างๆ แม้เสียงร้องจะแสนห่วยอย่างไร แต่ก็ไม่มีคาเฟ่ไหนกล้าปฏิเสธเอ๋อ เอลวิสผู้ที่มี เอ็ม 16 ซ่อนอยู่ในกระเป๋ากีตาร์ 
ในตอนจบ เอ๋อ ถูกจับเข้าคุก และได้เป็นนักดนตรีอยู่ในคุก โดยในฉากที่เล่นดนตรีก็ได้เฉลยคนที่ฆ่าแม่ของ คิด ไซเลนเซอร์ อีกด้วยตัวละครสมทบจันทรา (จันทร์)ไพลิน พิจิตรอำพล  ลูกสาวของเป๋ ปืนควายแหวนอังคณา ทิมดี  ภรรยาของผี ไรเฟิลเมี่ยงไอริณ ศรีแกล้ว  ภรรยาของหมา ลูกบักเขียบแป๊ะ ประตูผีกรุง ศรีวิไล  อดีตเพื่อนของเป๋ ปืนควายเป้า ปลากระตักดามพ์ ดัสกร  เจ้าของรีสอร์ตที่เกาะดอกไม้เบี้ยวตรัณ ปัทมานนท์  ลูกน้องเป้า ปลากระตักปูดลกมล ศรัทธาทิพย์  ลูกน้องเป้า ปลากระตักแมทธิวปีเตอร์ หลุยส์ ไมอ็อกซี  ลูกน้องแป๊ะ ประตูผีหลวงตาสีเทา เพ็ชรเจริญ  วัดที่เกาะเที่ยงลุงอ๋งโกร่ง กางเกงแดง  เจ้าของท่าเรือข้ามไปเกาะเที่ยงลุงหมีสุรินทร์ ปานทโชติ  เจ้าของท่าเรือที่เกาะเที่ยงหินธนัสต์ ศรีพันธวานุสรณ์  ลูกน้องเป้า ปลากระตักอ่ำกนต์ธร บุษราคัม  ลูกน้องเป้า ปลากระตักกุ้งสุพจน์ พงษ์พรรณเจริญ  หลานของลุงอ๋งหมึกพีรพล เธียรเจริญน  หลานของลุงอ๋งตัวละครรับเชิญแย่เหี่ยวฟ้า  ลูกน้องแป๊ะ ประตูผีพันตำรวจเอก เถกิง เฉลิมหล้า (ตำรวจเล็ก)อนันต์ สัมมาทรัพย์  มือปราบตงฉินฉายา ตำรวจเล็กแพรวา เฉลิมหล้า (แพร)กฤตธีรา อินพรวิจิตร  ลูกสาวของตำรวจเล็กโรซี่เจนนิเฟอร์ วัฒนวิศิษฐ์  มือปืนสาวเซ็กซี่ ที่แป๊ะส่งมาเก็บ คิด ไซเลนเซอร์พี่ดำอัมพร ปานกระโทก รับเชิญตอนเปิดตัวอ่าง เถิดเทิง 

รางวัล
 สมชาย เข็มกลัด ได้รับรางวัลนักแสดงนำชายยอดเยี่ยม รางวัลพระราชทานพระสุรัสวดี ประจำปี พ.ศ. 2544 
 เทพ โพธิ์งาม ได้รับรางวัลนักแสดงประกอบชายยอดเยี่ยม รางวัลพระราชทานพระสุรัสวดี 
 ไพลิน พิจิตรอำพล ได้รับรางวัลตุ๊กตาเงิน นักแสดงดาวรุ่งหญิงยอดเยี่ยม 
 ถั่วแระ เชิญยิ้ม ได้รับรางวัลตุ๊กตาเงิน นักแสดงบทตลกยอดเยี่ยม 
 กวี ศรีคณรัตน์ ได้รับรางวัลตุ๊กตาเงิน ผู้กำกับบทบู๊ยอดเยี่ยม 

ดูเพิ่ม
 ปี พ.ศ.  2544  2553  2554  2562  2562  ภาพยนตร์ โดย ยุทธเลิศ สิปปภาค  มือปืน/โลก/พระ/จัน  มือปืนดาวพระเสาร์  หมาแก่ อันตราย  มือปืนพระอาทิตย์  มือปืน/โลก/พระ/จัน 2  มือปืนตรัยภาค  ค่าย  อาร์.เอส.ฟิล์ม  พระนครฟิลม์

อ้างอิง

แหล่งข้อมูลอื่น
 มือปืน/โลก/พระ/จัน จาก พันทิป
 มือปืน/โลก/พระ/จัน จาก สยามโซน

หมวดหมู่:ภาพยนตร์ไทย
หมวดหมู่:ภาพยนตร์โดยอาร์เอสฟิล์ม
หมวดหมู่:ภาพยนตร์ที่กำกับโดย ยุทธเลิศ สิปปภาค
หมวดหมู่:ภาพยนตร์ไทยที่ออกฉายในปี พ.ศ. 2544
หมวดหมู่:ภาพยนตร์ซีรีส์ไทย
หมวดหมู่:ภาพยนตร์โลดโผนไทย
หมวดหมู่:ภาพยนตร์ที่มีฉากในกรุงเทพมหานคร
หมวดหมู่:ภาพยนตร์ไทยที่ทำรายได้เกิน 100 ล้านบาท
หมวดหมู่:ภาพยนตร์อาชญากรรมตลกไทย
หมวดหมู่:ภาพยนตร์ไทยในคริสต์ทศวรรษ 2000